title: Decizia (PESC) 2017/1252 a Consiliului din 11 iulie 2017 în sprijinul întăririi siguranței și securității chimice în Ucraina, în concordanță cu punerea în aplicare a Rezoluției 1540 (2004) a Consiliului de Securitate al Organizației Națiunilor Unite cu privire la neproliferarea armelor de distrugere în masă și a vectorilor acestora

text:
               12.7.2017

               RO

               Jurnalul Oficial al Uniunii Europene

               L 179/8

         DECIZIA (PESC) 2017/1252 A CONSILIULUI
   din 11 iulie 2017
   în sprijinul întăririi siguranței și securității chimice în Ucraina, în concordanță cu punerea în aplicare a Rezoluției 1540 (2004) a Consiliului de Securitate al Organizației Națiunilor Unite cu privire la neproliferarea armelor de distrugere în masă și a vectorilor acestora
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 28 alineatul (1) și articolul 31 alineatul (1),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 12 decembrie 2003, Consiliul European a adoptat Strategia UE împotriva proliferării armelor de distrugere în masă, al cărei capitol II cuprinde o listă a măsurilor destinate combaterii acestei proliferări care trebuie să fie adoptate atât de către Uniune, cât și de către țări terțe.

               (2)

               Uniunea acționează în prezent în vederea punerii în aplicare a respectivei strategii și în vederea materializării măsurilor enumerate în capitolul III al acesteia, în special furnizând resurse financiare pentru sprijinirea proiectelor specifice desfășurate de instituții multilaterale, acordând statelor asistență tehnică și expertiză cu privire la o gamă largă de măsuri în materie de neproliferare și promovând rolul Consiliului de Securitate al Organizației Națiunilor Unite (ONU).

               (3)

               La 28 aprilie 2004, Consiliul de Securitate al ONU a adoptat Rezoluția 1540 (2004) [„RCSONU 1540 (2004)”], care a reprezentat primul instrument internațional care a abordat, în mod integrat și global, armele de distrugere în masă, vectorii acestora și materialele conexe. RCSONU 1540 (2004) a stabilit obligații pentru toate statele în vederea împiedicării și a descurajării actorilor nestatali în ceea ce privește obținerea accesului la astfel de arme și materiale conexe. Prin RCSONU 1540 (2004), Consiliul de Securitate al ONU a mai decis ca toate statele să adopte și să pună în aplicare măsuri eficace în vederea instituirii de controale interne menite să prevină proliferarea armelor nucleare, chimice sau biologice, precum și a vectorilor acestora, inclusiv prin instituirea de controale adecvate asupra materialelor conexe.

               (4)

               Respectarea globală a Convenției privind armele chimice și a RCSONU 1540 (2004) și punerea lor deplină în aplicare se numără printre principalele priorități ale Ucrainei în domeniul neproliferării armelor de distrugere în masă, mai ales în contextul statutului său de membru nepermanent al Consiliului de Securitate al ONU în perioada 2016-2017.

               (5)

               Acordul de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Ucraina, pe de altă parte (1) (denumit în continuare „acordul de asociere”) a fost semnat la 21 martie și la 27 iunie 2014. Acordul de asociere prevede, printre altele, armonizarea accelerată a legislației ucrainene cu legislația relevantă a Uniunii, inclusiv în ceea ce privește eliminarea oricăror obstacole din calea punerii exhaustive în aplicare a RCSONU 1540 (2004). Acordul de asociere s-a aplicat parțial, cu titlu provizoriu, începând cu noiembrie 2014 și cu ianuarie 2016.

               (6)

               În conformitate cu planul Guvernului Ucrainei pentru perioada 2014-2017 vizând punerea în aplicare a Acordului de asociere, Ucraina s-a angajat să elaboreze regulamente privind controlul accidentelor majore care implică substanțe periculoase. Cabinetul de miniștri al Ucrainei a mai decis să îmbunătățească siguranța și securitatea chimice elaborând măsuri legislative și de reglementare în domeniul respectării cerințelor privind manipularea în condiții de siguranță a substanțelor chimice periculoase și în cel al prevenirii comercializării ilegale de substanțe chimice periculoase.

               (7)

               La 11 și 12 decembrie 2014, Organizația pentru Securitate și Cooperare în Europa (OSCE), cu sprijinul Biroului pentru probleme de dezarmare (ODA) al ONU, al Uniunii Chimiștilor Ucraineni (UCU) și al Centrului Internațional pentru Siguranța și Securitatea Chimice (ICCSS), a organizat o masă rotundă la nivel național la Kiev, privind capabilitățile în domeniul siguranței și securității chimice în Ucraina și dezvoltarea unui program integrat pentru siguranța și securitatea chimice (ICSSP) în Ucraina, incluzând acțiuni de promovare a punerii în aplicare a RCSONU 1540 (2004). Masa rotundă a reunit un public alcătuit din părți interesate din Ucraina și parteneri internaționali, iar rezultatul acesteia a fost susținut prin aprobarea unui set de recomandări.

               (8)

               Între 24 și 26 februarie 2015, la Viena, s-a desfășurat reuniunea părților interesate și a partenerilor internaționali principali privind dezvoltarea unui ICSSP în Ucraina, incluzând acțiuni de promovare a punerii în aplicare a RCSONU 1540 (2004). Participanții din Ucraina au convenit o foaie de parcurs pentru ICSSP în Ucraina.

               (9)

               În acest cadru, Secretariatul OSCE, în strânsă cooperare cu autoritățile competente din Ucraina, a elaborat proiecte de propuneri, care au fost transmise Uniunii spre finanțare prin intermediul bugetului PESC.

               (10)

               Ar trebui ca Secretariatului OSCE să-i fie încredințată sarcina punerii în aplicare, din punct de vedere tehnic, a proiectelor care urmează să fie desfășurate în temeiul prezentei decizii,

         ADOPTĂ PREZENTA DECIZIE:
   Articolul 1
   (1)   În scopul promovării păcii și securității și a unui multilateralism eficient la nivel global și regional, Uniunea urmărește următoarele obiective:

               (a)

               consolidarea păcii și a securității în vecinătatea Uniunii prin reducerea amenințării reprezentate de comerțul ilicit cu substanțe chimice controlate și toxice în regiunea acoperită de OSCE, în special în Ucraina;

               (b)

               susținerea unui multilateralism eficient la nivel regional prin sprijinirea acțiunilor OSCE de consolidare a capacităților autorităților competente din Ucraina de a preveni comerțul ilicit cu substanțe chimice controlate și toxice, în conformitate cu obligațiile care decurg din RCSONU 1540 (2004).

         (2)   Pentru îndeplinirea obiectivelor menționate la alineatul (1), Uniunea întreprinde următoarele măsuri:

               (a)

               îmbunătățirea sistemului de reglementare al Ucrainei în domeniul siguranței și securității chimice;

               (b)

               înființarea unui centru național de referință ucrainean care să identifice substanțele chimice controlate și toxice;

               (c)

               întărirea controalelor asupra circulației transfrontaliere a substanțelor chimice controlate și toxice.

         În anexă este prevăzută o descriere detaliată a măsurilor menționate la primul paragraf.
   Articolul 2
   (1)   Înaltul Reprezentant al Uniunii pentru afaceri externe și politica de securitate (denumit în continuare „Înaltul Reprezentant”) este responsabil de punerea în aplicare a prezentei decizii.
   (2)   Punerea în aplicare din punct de vedere tehnic a măsurilor menționate la articolul 1 alineatul (2) primul paragraf este asigurată de Secretariatul OSCE. Secretariatul își îndeplinește respectiva atribuție sub responsabilitatea Înaltului Reprezentant. În acest scop, Înaltul Reprezentant încheie acordurile necesare cu Secretariatul OSCE.
   Articolul 3
   (1)   Valoarea de referință financiară pentru punerea în aplicare a măsurilor menționate la articolul 1 alineatul (2) primul paragraf este de 1 431 156,90 EUR.
   (2)   Cheltuielile finanțate din cuantumul prevăzut la alineatul (1) sunt gestionate în conformitate cu procedurile și normele aplicabile bugetului general al Uniunii.
   (3)   Comisia supraveghează gestionarea corectă a cheltuielilor menționate la alineatul (2). În acest scop, aceasta încheie un acord de finanțare cu Secretariatul OSCE. Acordul prevede obligația Secretariatului OSCE de a asigura vizibilitatea contribuției Uniunii, proporțional cu dimensiunea acesteia.
   (4)   Comisia depune eforturile necesare pentru a încheia acordul de finanțare menționat la alineatul (3) cât mai curând posibil după intrarea în vigoare a prezentei decizii. Comisia informează Consiliul cu privire la orice dificultăți care intervin în cursul acestui proces și cu privire la data încheierii acordului de finanțare.
   Articolul 4
   Înaltul Reprezentant raportează Consiliului cu privire la punerea în aplicare a prezentei decizii, pe baza rapoartelor periodice pregătite de Secretariatul OSCE. Aceste rapoarte stau la baza evaluării efectuate de Consiliu. Comisia furnizează informații cu privire la aspectele financiare ale măsurilor menționate la articolul 1 alineatul (2) primul paragraf.
   Articolul 5
   (1)   Prezenta decizie intră în vigoare la data adoptării.
   (2)   Prezenta decizie expiră după 36 de luni de la data încheierii acordului de finanțare menționat la articolul 3 alineatul (3) sau după șase luni de la data adoptării deciziei dacă în această perioadă nu a fost încheiat niciun acord de finanțare.

      Adoptată la Bruxelles, 11 iulie 2017.

            Pentru Consiliu

            Președintele

         T. TÕNISTE

      (1)  Acord de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Ucraina, pe de altă parte (JO L 161, 29.5.2014, p. 3).

      ANEXĂ

         Întărirea siguranței și securității chimice în Ucraina, în concordanță cu Rezoluția Consiliului de Securitate al Organizației Națiunilor Unite 1540 (2004)

      1.   Context
      Utilizarea pe post de arme a armelor chimice sau a substanțelor chimice de către actori nestatali a devenit o amenințare realistă. Dat fiind contextul actual în materie de securitate, amenințările și riscurile unei utilizări neautorizate de substanțe chimice sau ale unor atacuri împotriva unor instalații chimice reprezintă un pericol grav la adresa securității, economiei, sănătății și mediului în Ucraina. Prin urmare, Organizația pentru Securitate și Cooperare în Europa (OSCE), cu sprijinul Biroului pentru probleme de dezarmare (ODA) al Organizației Națiunilor Unite (ONU), al Uniunii Chimiștilor Ucraineni (UCU) și al Centrului Internațional pentru Siguranța și Securitatea Chimice (ICCSS), a organizat, la 11 și 12 decembrie 2014, la Kiev,o masă rotundă la nivel național, privind capabilitățile în domeniul siguranței și securității chimice în Ucraina și dezvoltarea unui program integrat pentru siguranța și securitatea chimice (ICSSP) în Ucraina, incluzând acțiuni de promovare a punerii în aplicare a Rezoluției Consiliului de Securitate al Organizației Națiunilor Unite („RCSONU”) 1540 (2004).
      Ca o continuare, în perioada 24-26 februarie 2015 a fost organizată, la Viena, o reuniune privind dezvoltarea unui ICSSP în Ucraina. Participanții de la nivel național au convenit o foaie de parcurs pentru ICSSP. Ca o primă etapă, experți internaționali au efectuat o evaluare globală a siguranței și securității chimice în Ucraina (denumită în continuare „evaluarea globală”). Evaluarea globală a analizat, printre altele, politicile în ansamblu din Ucraina în domeniul siguranței și securității chimice, siguranța și securitatea transportului de substanțe chimice periculoase, infrastructura și capacitățile tehnice necesare analizării substanțelor chimice periculoase, controalele vamale și la frontieră vizând circulația substanțelor chimice periculoase, siguranța și securitatea fabricării, depozitării și utilizării substanțelor chimice de către industria națională.
      Ca urmare, OSCE a elaborat trei proiecte în vederea sprijinirii ICSSP în Ucraina. Acestea au fost puse la punct în cooperare cu autoritățile ucrainene relevante. Toate proiectele ar urma să fie puse în aplicare în concordanță cu dispozițiile corespunzătoare din planul de punere în aplicare a Acordului de asociere dintre Uniunea Europeană și Comunitatea Europeană a Energiei Atomice și statele membre ale acestora, pe de o parte, și Ucraina, pe de altă parte (denumit în continuare „Acordul de asociere”).
      2.   Obiective
      Obiectivul general al prezentei decizii este sprijinirea proiectelor OSCE care vizează sporirea siguranței și securității chimice în Ucraina, în concordanță cu RCSONU 1540 (2004) și cu Acordul de asociere, contribuind în mod semnificativ la ICSSP în Ucraina. În mod deosebit, prezenta decizie vizează reducerea amenințării reprezentate de comerțul ilicit cu substanțe chimice controlate și toxice în regiunea acoperită de OSCE, mai ales în Ucraina, promovând astfel pacea și securitatea în vecinătatea Uniunii.
      3.   Descrierea proiectelor
      3.1.   Proiectul nr. 1: îmbunătățirea sistemului de reglementare al Ucrainei în domeniul siguranței și securității chimice
      3.1.1.   Obiectivul proiectului:

                  —

                  îmbunătățirea bazei legislative și de reglementare a Ucrainei în domeniul siguranței și securității chimice, ca parte a ICSSP, în concordanță cu obligațiile ce decurg din RCSONU 1540 (2004).

            3.1.2.   Descrierea proiectului:

                  —

                  pentru a sprijini agențiile guvernamentale ucrainene în abordarea amenințărilor care derivă din utilizarea necorespunzătoare a substanțelor chimice toxice, OSCE și autoritățile competente din Ucraina au identificat patru documente prioritare vizând îmbunătățirea legislației în domeniul siguranței și securității chimice:

                              —

                              un regulament tehnic privind gestionarea în condiții de siguranță și securitate a produselor chimice;

                              —

                              un regulament tehnic privind clasificarea și etichetarea substanțelor chimice periculoase;

                              —

                              un document de modificare a legii ucrainene privind unitățile cu risc ridicat;

                              —

                              un decret al cabinetului de miniștri al Ucrainei privind identificarea unităților cu risc ridicat și declarația de securitate aferentă acestora.

            3.1.3.   Rezultatele preconizate ale proiectului:

                  —

                  proiectul va elabora cele patru documente menționate la punctul 3.1.2, în vederea adoptării lor în cadrul legislativ și de reglementare.

            3.1.4.   Beneficiarii proiectului:

                  —

                  Ministerul Dezvoltării Economice și Comerțului din Ucraina;

                  —

                  Serviciul de Stat pentru Urgențe al Ucrainei.

            3.2.   Proiectul nr. 2: înființarea unui centru național de referință ucrainean care să identifice substanțele chimice controlate și toxice
      3.2.1.   Obiectivul proiectului:

                  —

                  îmbunătățirea capacității autorităților ucrainene de a identifica substanțele chimice toxice și precursorii acestora și de a efectua anchete criminalistice vizând utilizarea necorespunzătoare, ca parte a ICSSP, în concordanță cu obligațiile ce decurg din RCSONU 1540 (2004).

            3.2.2.   Descrierea proiectului:

                  —

                  în conformitate cu recomandarea făcută prin evaluarea globală și aprobată de Ministerul Sănătății din Ucraina, ar putea fi înființat un centru național de referință pe baza unui centru de cercetare existent. Cu toate acestea, laboratoarele centrului de cercetare respectiv nu dispun de baza de reglementare necesară, de proceduri standard de operare pentru furnizarea de servicii către autoritățile interesate și către organizații din sectorul privat, și nici de instrumente de analiză chimică specifice și de înaltă rezoluție pentru depistarea și identificarea precisă și fiabilă a substanțelor chimice periculoase. Prin urmare, acest proiect va contribui la înființarea unui centru național de referință complet funcțional, inclusiv prin achiziția de instrumente de analiză chimică de înaltă rezoluție și asigurarea unor cursuri de formare corespunzătoare pentru personalul laboratorului.

            3.2.3.   Rezultatele preconizate ale proiectului:

                  —

                  înființarea centrului național de referință pentru identificarea substanțelor chimice controlate și toxice și integrarea acestuia în sistemele naționale și internaționale de răspuns la amenințările chimice;

                  —

                  modernizarea echipamentelor de laborator ale centrului de cercetare;

                  —

                  integrarea centrului național de referință în cadrul internațional;

                  —

                  formarea personalului de laborator.

            3.2.4.   Beneficiarii proiectului:

                  —

                  Ministerul Sănătății din Ucraina.

            3.3.   Proiectul nr. 3: întărirea controalelor asupra circulației transfrontaliere a substanțelor chimice controlate și toxice
      3.3.1.   Obiectivul proiectului:

                  —

                  îmbunătățirea controalelor la frontieră și a monitorizării substanțelor chimice aflate în tranzit pe teritoriul Ucrainei, în concordanță cu obligațiile ce decurg din RCSONU 1540 (2004).

            3.3.2.   Descrierea proiectului:

                  —

                  evaluarea globală a indicat că este nevoie de o consolidare a controalelor interne asupra circulației transfrontaliere a substanțelor chimice toxice și îmbunătățirea capacităților naționale în această privință. Prin urmare, proiectul urmărește înființarea unor sisteme naționale de formare standardizate și pregătirea instructorilor din cadrul Serviciului de Pază a Frontierei de Stat al Ucrainei și al Serviciului Fiscal de Stat al Ucrainei cu privire la depistarea și identificarea substanțelor chimice controlate și toxice care traversează frontiera de stat a Ucrainei. Acesta va pune la dispoziția autorităților ucrainene cunoștințe solide și bune practici privind procedurile din domeniul siguranței și securității chimice și al gestionării situațiilor de criză care implică substanțe chimice controlate și toxice, prin intermediul elaborării unor proceduri standard de operare la nivel național armonizate cu cele ale Uniunii, prin stabilirea unor standarde și practici internaționale în respectivul domeniu, precum și prin organizarea de exerciții de simulare și de exerciții pe teren la frontiere etc. Proiectul va mai contribui la îmbunătățirea controlului exporturilor prin asigurarea respectării de către autoritățile vamale ucrainene a listei de control a Uniunii de produse cu dublă utilizare.

                  —

                  Au fost identificate următoarele domenii care vor face obiectul intervențiilor:

                              —

                              analizarea și monitorizarea substanțelor chimice aflate în tranzit;

                              —

                              controalele la frontieră și traficul;

                              —

                              educare și sensibilizare;

                              —

                              introducerea regulamentelor administrative și operaționale necesare legate de siguranța și securitatea chimice;

                              —

                              intervențiile de urgență în caz de accidente survenite în timpul tranzitului.

            3.3.3.   Rezultatele preconizate ale proiectului:

                  —

                  dezvoltarea unor programe naționale de formare pentru Serviciul Fiscal de Stat al Ucrainei și pentru Serviciul de Pază a Frontierei de Stat al Ucrainei, pe tema procedurilor legate de siguranța și securitatea chimice și de gestionarea situațiilor de criză în ceea ce privește circulația transfrontalieră a substanțelor chimice controlate și periculoase la punctele terestre de trecere a frontierei, în porturi și aeroporturi;

                  —

                  pregătirea personalului, inclusiv a instructorilor din cadrul Serviciului Fiscal de Stat al Ucrainei și al Serviciului de Pază a Frontierei de Stat al Ucrainei, precum și a autorităților din domeniul transporturilor, la nivel normativ, managerial și operațional;

                  —

                  consolidarea capacităților de control al exporturilor și de asigurare a respectării normelor în domeniu, în vederea controlării circulației transfrontaliere a substanțelor chimice controlate și periculoase la punctele terestre de trecere a frontierei, în porturi și aeroporturi.

            3.3.4.   Beneficiarii proiectului:

                  —

                  Serviciul Fiscal de Stat al Ucrainei;

                  —

                  Serviciul de Pază a Frontierei de Stat al Ucrainei.

            4.   Sprijin administrativ pentru punerea în aplicare a proiectelor
      Personalul special desemnat din cadrul Secretariatului OSCE și din biroul coordonatorului de proiecte pentru Ucraina al OSCE va coordona și gestiona punerea în aplicare a activităților de proiect stabilite la punctul 3 în vederea dezvoltării în continuare a cadrului de colaborare dintre partenerii ucraineni, inclusiv prin elaborarea unor propuneri de proiecte și a unor măsuri la nivel național noi și relevante.
      Personalul auxiliar va îndeplini următoarele sarcini:

                  —

                  gestionarea proiectelor la fiecare etapă a ciclului de viață al proiectului;

                  —

                  supravegherea financiară curentă a proiectelor;

                  —

                  furnizarea de expertiză tehnică și juridică, sprijinirea achizițiilor publice de anvergură, colaborarea cu alte organizații internaționale, asigurarea calității și controlul calității în ceea ce privește rezultatele proiectelor aprobate, raportarea către Uniune cu privire la toate activitățile ICSSP;

                  —

                  sprijinirea autorităților ucrainene în vederea dezvoltării unor măsuri naționale noi în cadrul ICSSP, în concordanță cu RCSONU 1540 (2004).

            5.   Durată
      Durata totală estimată a proiectelor va fi de 36 de luni.
      6.   Entitatea de punere în aplicare din punct de vedere tehnic
      Punerea în aplicare din punct de vedere tehnic a prezentei decizii va fi încredințată Secretariatului OSCE. Secretariatul OSCE va pune în aplicare activitățile în temeiul prezentei decizii în cooperare cu alte organizații și agenții internaționale, în special în vederea asigurării sinergiilor eficace și a evitării duplicării activităților Organizației pentru Interzicerea Armelor Chimice, asigurând coerența cu Convenția privind armele chimice.
      7.   Raportare
      Secretariatul OSCE va întocmi rapoarte periodice, precum și rapoarte după încheierea fiecăreia dintre activitățile descrise. Rapoartele finale ar trebui transmise către Uniune cel târziu la șase săptămâni de la încheierea activităților relevante.
      8.   Comitetul director
      Comitetul director pentru aceste proiecte va fi alcătuit dintr-un reprezentant al Înaltului Reprezentant și un reprezentant din entitatea de punere în aplicare menționată la punctul 6 din prezenta anexă. Comitetul director va revizui periodic punerea în aplicare a acestei decizii, cel puțin o dată la șase luni, inclusiv prin utilizarea de mijloace electronice de comunicare.
      Costul total al proiectelor se ridică la 1 431 156,90 EUR.
      9.   Costul total estimat al proiectelor și contribuția financiară a Uniunii
      Costul total al proiectelor se ridică la 1 431 156,90 EUR.


title: 2008/309/CE: Decizia Consiliului din 7 aprilie 2008 de numire a unui membru belgian în cadrul Comitetului Regiunilor

text:
               17.4.2008

               RO

               Jurnalul Oficial al Uniunii Europene

               L 107/29

      DECIZIA CONSILIULUI

   din 7 aprilie 2008
   de numire a unui membru belgian în cadrul Comitetului Regiunilor
   (2008/309/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 263,
   având în vedere propunerea Guvernului Belgiei,
   întrucât:

               (1)

               La 24 ianuarie 2006, Consiliul a adoptat Decizia 2006/116/CE de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2006-25 ianuarie 2010 (1).

               (2)

               Un post de membru în cadrul Comitetului Regiunilor a devenit vacant ca urmare a demisiei doamnei MOERMAN,

         DECIDE:
   Articolul 1
   Domnul Dirk VAN MECHELEN, ministru flamand al finanțelor, bugetului și amenajării teritoriului, este numit în calitate de membru în cadrul Comitetului Regiunilor pentru durata rămasă a mandatului doamnei MOERMAN, respectiv până la 25 ianuarie 2010.
   Articolul 2
   Prezenta decizie produce efecte de la data adoptării.

      Adoptată la Luxemburg, 7 aprilie 2008.

            Pentru Consiliu

            Președintele

         R. ŽERJAV

      (1)  JO L 56, 25.2.2006, p. 75.


title: 2008/504/CE: Decizia Parlamentului European din 24 aprilie 2007 privind descărcarea de gestiune pentru execuția bugetului general al Uniunii Europene aferent exercițiului financiar 2005, secțiunea VII - Comitetul Regiunilor

text:
               15.7.2008

               RO

               Jurnalul Oficial al Uniunii Europene

               L 187/67

         DECIZIA PARLAMENTULUI EUROPEAN
   din 24 aprilie 2007
   privind descărcarea de gestiune pentru execuţia bugetului general al Uniunii Europene aferent exerciţiului financiar 2005, secţiunea VII – Comitetul Regiunilor
   (2008/504/CE)
   PARLAMENTUL EUROPEAN,
   având în vedere bugetul general al Uniunii Europene pentru exerciţiul financiar 2005 (1),
   având în vedere conturile anuale finale ale Comunităţilor Europene pentru exerciţiul financiar 2005 – volumul I (C6-0470/2006) (2),
   având în vedere raportul anual al Curţii de Conturi privind execuţia bugetului aferent exerciţiului financiar 2005 şi rapoartele sale speciale, însoţite fiecare de răspunsurile instituţiilor verificate (3),
   având în vedere declaraţia de asigurare privind fiabilitatea conturilor şi legalitatea şi regularitatea tranzacţiilor subiacente, întocmită de Curtea de Conturi în temeiul articolului 248 din Tratatul CE (4),
   având în vedere articolul 272 alineatul (10) şi articolele 274, 275 şi 276 din Tratatul CE,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităţilor Europene (5), în special articolele 50, 86, 145, 146 şi 147,
   având în vedere articolul 71 şi anexa V la Regulamentul său de procedură,
   având în vedere raportul Comisiei pentru control bugetar (A6-0106/2007),

               1.

               acordă Secretarului General al Comitetului Regiunilor descărcarea de gestiune pentru execuţia bugetului Comitetului Regiunilor aferent exerciţiului financiar 2005;

               2.

               îşi prezintă observaţiile în cadrul rezoluţiei de mai jos;

               3.

               încredinţează Preşedintelui sarcina de a transmite prezenta decizie împreună cu rezoluţia Parlamentului, ca parte integrantă a acesteia, Consiliului, Comisiei, Curţii de Justiţie, Curţii de Conturi, Comitetului Economic şi Social European, Comitetului Regiunilor, Ombudsmanului European şi Autorităţii Europene pentru Protecţia Datelor şi de a asigura publicarea acestora în Jurnalul Oficial al Uniunii Europene (seria L).

            Preşedintele

         Hans-Gert PÖTTERING

            Secretarul General

         Harald RØMER

      (1)  JO L 60, 8.3.2005.

      (2)  JO C 264, 31.10.2006, p. 1.

      (3)  JO C 263, 31.10.2006, p. 1.

      (4)  JO C 263, 31.10.2006, p. 10.

      (5)  JO L 248, 16.9.2002, p. 1. Regulament modificat prin Regulamentul (CE, Euratom) nr. 1995/2006 (JO L 390, 30.12.2006, p. 1).
    ---documentbreak---

               15.7.2008

               RO

               Jurnalul Oficial al Uniunii Europene

               L 187/68

         REZOLUŢIA PARLAMENTULUI EUROPEAN
   din 24 aprilie 2007
   conţinând observaţiile care fac parte integrantă din decizia privind descărcarea de gestiune pentru execuţia bugetului general al Uniunii Europene aferent exerciţiului financiar 2005, secţiunea VII – Comitetul Regiunilor
   PARLAMENTUL EUROPEAN,
   având în vedere bugetul general al Uniunii Europene pentru exerciţiul financiar 2005 (1),
   având în vedere conturile anuale finale ale Comunităţilor Europene pentru exerciţiul financiar 2005 – volumul I (C6-0470/2006) (2),
   având în vedere raportul anual al Curţii de Conturi privind execuţia bugetului aferent exerciţiului financiar 2005 şi rapoartele sale speciale, însoţite fiecare de răspunsurile instituţiilor verificate (3),
   având în vedere declaraţia de asigurare privind fiabilitatea conturilor şi legalitatea şi regularitatea tranzacţiilor subiacente, întocmită de Curtea de Conturi în temeiul articolului 248 din Tratatul CE (4),
   având în vedere articolul 272 alineatul (10) şi articolele 274, 275 şi 276 din Tratatul CE,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităţilor Europene (5), în special articolele 50, 86, 145, 146 şi 147,
   având în vedere articolul 71 şi anexa V la Regulamentul său de procedură,
   având în vedere raportul Comisiei pentru control bugetar (A6-0106/2007),

               1.

               constată că, în 2005, Comitetul Regiunilor (CR) a avut la dispoziţie credite de angajament în valoare de 69 570 456,32 EUR, cu o rată de utilizare de 96,65 %;

               2.

               constată că, în urma introducerii contabilităţii de angajamente începând de la 1 ianuarie 2005, situaţiile financiare ale CR prezintă un rezultat pozitiv pentru exerciţiul financiar (4 050 062,65 EUR) şi valori identice pentru activ şi pasiv (118 221 197,95 EUR);

               3.

               ia act de observaţia Curţii de Conturi Europene (CCE), de la punctul 10.18 din raportul său anual din 2005, conform căreia, în urma auditului efectuat de aceasta în cadrul DAS 2004 şi a două audituri interne, administraţia CR a cerut anumitor beneficiari ai unor transferuri de salarii cărora li s-a aplicat un coeficient de ponderare să prezinte documente justificative suplimentare, şi mai multe transferuri, care nu au fost efectuate în mod corespunzător înainte de mai 2004 şi/sau ai căror beneficiari nu au prezentat suficiente documente justificative, au fost întrerupte; în 2005, conform raportului CCE, administraţia nu a recuperat nicio plată nedatorată deşi, în conformitate cu articolul 85 din Statutul funcţionarilor, „orice plată nedatorată se restituie în cazul în care beneficiarul avea cunoştinţă de faptul că nu existau motive pentru plata sumei respective sau în cazul în care era atât de evident că plata sumei respective nu era datorată încât era imposibil ca beneficiarul acesteia să nu fi avut cunoştinţă de aceasta”; ia act de răspunsul CR, inclus în raportul CCE, conform căruia auditul intern privind transferul de salarii cerut de Secretarul General a fost încheiat în februarie 2006, iar administraţia a demarat procesul de recuperare a plăţilor nedatorate, care privesc un număr limitat de funcţionari;

               4.

               constată că, în cadrul raportului său din 18 mai 2006 adresat autorităţii de descărcare de gestiune privind auditurile efectuate în 2005 [în conformitate cu articolul 86 alineatul (4) din regulamentul financiar], auditorul intern al CR a făcut următoarele observaţii:

                           —

                           transferurile salariale în cauză au fost realizate pe baza unor dispoziţii care pot fi interpretate în mod diferit în funcţie de versiunea lingvistică şi de legislaţia aplicabilă în statul membru în cauză;

                           —

                           au fost detectate unele lacune în ceea ce priveşte separarea funcţiilor de ordonanţare şi de verificare, precum şi potenţiale conflicte de interese legate de talia instituţiei;

                           —

                           standardele care reglementează sistemul de control au fost considerate insuficient de dezvoltate pentru a garanta regularitatea acestor operaţiuni;

               5.

               constată că lacunele detectate în raport cu transferurile salariale cărora li s-a aplicat un coeficient de ponderare nu au fost de natură să-l determine pe ordonatorul de credite delegat să adauge o rezervă sau o observaţie la declaraţia de asigurare anexată la raportul de activitate al CR;

               6.

               constată că, îndată ce a luat cunoştinţă de această problemă, Secretarul General al CR a cerut imediat auditorului intern din acea perioadă să continue verificarea transferurilor salariale cărora li s-a aplicat un coeficient de ponderare;

               7.

               constată că Secretarul General al CR, imediat după ce a fost informat cu privire la această chestiune, a adoptat o interpretare restrictivă a dispoziţiilor relevante din Statutul funcţionarilor recent modificat şi a ordonat recuperarea tuturor sumelor considerate ca fiind nedatorate; constată că unii dintre funcţionarii care au fost obligaţi să efectueze rambursări către CR contestă interpretarea pe care Secretarul General a dat-o dispoziţiilor relevante şi au sesizat Curtea de Justiţie cu privire la această chestiune;

               8.

               sprijină intenţia Secretarului General de a organiza o anchetă administrativă şi se aşteaptă ca acesta să demareze proceduri disciplinare, pe baza raportului OLAF, la adresa personalului implicat; solicită declanşarea unor proceduri stricte de urmărire în toate cazurile în care se poate demonstra existenţa unui comportament fraudulos;

               9.

               constată cu îngrijorare că nu a fost posibil să se ocupe toate posturile vacante pe baza listelor de rezervă stabilite în urma concursurilor EPSO; invită CR să analizeze motivele care explică numărul insuficient de candidaţi calificaţi şi să comunice concluziile sale comisiei competente a Parlamentului;

               10.

               constată, în legătură cu punctul 8 din rezoluţia sa de descărcare de gestiune din 27 aprilie 2006 privind renovarea clădirilor Belliard I şi II (6) că, pe parcursul anului 2006, două firme externe de consultanţă au emis câte un certificat de conformitate care atesta că lucrările la clădirile respective au fost realizate în conformitate cu caietul de sarcini; indică faptul că, în curând, CCE va publica un raport special privind cheltuielile aferente tuturor clădirilor ocupate de instituţiile UE;

               11.

               observă că o cooperare administrativă între CR şi Comitetul Economic şi Social European (CESE) ar trebui să fie benefică ambelor comitete şi avantajoasă din punct de vedere financiar pentru contribuabilii europeni; insistă asupra faptului că orice noi structuri de cooperare administrativă între cele două comitete ar trebui să creeze avantaje financiare şi organizaţionale; solicită ambelor comitete să găsească o modalitate adecvată de continuare a cooperării administrative;

               12.

               reaminteşte faptul că CR şi CESE, prin intermediul serviciilor lor comune, gestionează împreună anumite activităţi (traducerea, editarea, clădirile, securitatea, biblioteca, achiziţiile publice, catering-ul, aprozii, serviciul medical, maşinile şi şoferii, tehnologiile informaţiei etc.) şi că acordul lor de cooperare a fost de curând reînnoit pe o perioadă de şase luni (cu posibilitatea de a fi prelungit cu încă şase luni), în aşteptarea unei decizii privind eventuala continuare a acestei cooperări în viitor;

               13.

               invită CR şi CES, având în vedere diferenţele notabile între concluziile rapoartelor serviciilor comune şi cele ale celor doi experţi externi ai CR, să efectueze o analiză comună, pe baza unor criterii adecvate – dacă este nevoie, cu ajutorul CCE –, privind costurile, beneficiile şi economiile generate de cooperare şi să prezinte rezultatele acestei analize comisiei competente a Parlamentului European până la 31 octombrie 2007.

      (1)  JO L 60, 8.3.2005.

      (2)  JO C 264, 31.10.2006, p. 1.

      (3)  JO C 263, 31.10.2006, p. 1.

      (4)  JO C 263, 31.10.2006, p. 10.

      (5)  JO L 248, 16.9.2002, p. 1. Regulament modificat prin Regulamentul (CE, Euratom) nr. 1995/2006 (JO L 390, 30.12.2006, p. 1).

      (6)  JO L 340, 6.12.2006, p. 44.


title: Decizia Consiliului din 9 octombrie 2017 de numire a unui membru supleant în cadrul Consiliului de conducere al Fundației Europene pentru Îmbunătățirea Condițiilor de Viață și de Muncă pentru Franța

text:
               10.10.2017

               RO

               Jurnalul Oficial al Uniunii Europene

               C 339/3

         DECIZIA CONSILIULUI
   din 9 octombrie 2017
   de numire a unui membru supleant în cadrul Consiliului de conducere al Fundației Europene pentru Îmbunătățirea Condițiilor de Viață și de Muncă pentru Franța
   (2017/C 339/04)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 1365/75 al Consiliului din 26 mai 1975 privind constituirea Fundației Europene pentru Îmbunătățirea Condițiilor de Viață și de Muncă (1), în special articolul 6,
   având în vedere listele de candidaturi transmise Consiliului de guvernele statelor membre și de organizațiile lucrătorilor și organizațiile angajatorilor,
   întrucât:

               (1)

               Prin decizia sa din 28 noiembrie 2016 (2), Consiliul a numit membrii și membrii supleanți ai Consiliului de conducere al Fundației Europene pentru Îmbunătățirea Condițiilor de Viață și de Muncă pentru perioada care se încheie la 30 noiembrie 2019.

               (2)

               Organizația lucrătorilor CES a prezentat o candidatură pentru ocuparea unui post vacant,

         ADOPTĂ PREZENTA DECIZIE:
   Articolul 1
   Următoarea persoană este numită în calitatea de membru supleant al Consiliului de conducere al Fundației Europene pentru Îmbunătățirea Condițiilor de Viață și de Muncă pentru Franța:
   I.   REPREZENTANȚI AI ORGANIZAȚIILOR LUCRĂTORILOR

               Țara

               Membru

               Membru supleant

               Franța

               Domnul Romain LASSERRE

         Articolul 2
   Consiliul numește membrii și membrii supleanți încă nenominalizați la o dată ulterioară.
   Articolul 3
   Prezenta decizie intră în vigoare la data adoptării sale.

      Adoptată la Luxemburg, 9 octombrie 2017.

            Pentru Consiliu

            Președintele

         S. KIISLER

      (1)  JO L 139, 30.5.1975, p. 1.

      (2)  Decizia Consiliului din 28 noiembrie 2016 de numire a membrilor și a membrilor supleanți în cadrul Consiliului de conducere al Fundației Europene pentru Îmbunătățirea Condițiilor de Viață și de Muncă (JO C 447, 1.12.2016, p. 2).


title: 2012/777/: Decizia Consiliului din 10 decembrie 2012 privind semnarea, în numele Uniunii, a unui protocol la Acordul de parteneriat și cooperare între Comunitățile Europene și statele membre ale acestora, pe de o parte, și Republica Armenia, pe de altă parte, referitor la un acord-cadru între Uniunea Europeană și Republica Armenia privind principiile generale de participare a Republicii Armenia la programele Uniunii

text:
               13.12.2012

               RO

               Jurnalul Oficial al Uniunii Europene

               L 340/26

         DECIZIA CONSILIULUI
   din 10 decembrie 2012
   privind semnarea, în numele Uniunii, a unui protocol la Acordul de parteneriat și cooperare între Comunitățile Europene și statele membre ale acestora, pe de o parte, și Republica Armenia, pe de altă parte, referitor la un acord-cadru între Uniunea Europeană și Republica Armenia privind principiile generale de participare a Republicii Armenia la programele Uniunii
   (2012/777/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolele 114, 168, 169 și 172, articolul 173 alineatul (3) și articolele 188 și 192, coroborate cu articolul 218 alineatul (5),
   având în vedere propunerea Comisiei Europene,
   întrucât:

               (1)

               La 18 iunie 2007, Consiliul a autorizat Comisia să negocieze un protocol la Acordul de parteneriat și cooperare între Comunitățile Europene și statele membre ale acestora, pe de o parte, și Republica Armenia, pe de altă parte (1) referitor la un acord-cadru între Uniunea Europeană și Republica Armenia privind principiile generale de participare a Republicii Armenia la programele Uniunii („protocolul”).

               (2)

               Negocierile au fost încheiate.

               (3)

               Protocolul ar trebui semnat în numele Uniunii, sub rezerva încheierii sale,

         ADOPTĂ PREZENTA DECIZIE:
   Articolul 1
   Prin prezenta decizie, se autorizează, în numele Uniunii, semnarea protocolului la Acordul de parteneriat și cooperare între Comunitățile Europene și statele membre ale acestora, pe de o parte, și Republica Armenia, pe de altă parte, referitor la un acord-cadru între Uniunea Europeană și Republica Armenia privind principiile generale de participare a Republicii Armenia la programele Uniunii, sub rezerva încheierii protocolului (2).
   Articolul 2
   Prin prezenta decizie, președintele Consiliului este autorizat să desemneze persoana sau persoanele împuternicite să semneze protocolul în numele Uniunii.
   Articolul 3
   Prezenta decizie intră în vigoare la data adoptării.

      Adoptată la Bruxelles, 10 decembrie 2012.

            Pentru Consiliu

            Președintele

         C. ASHTON

      (1)  JO L 239, 9.9.1999, p. 3.

      (2)  Textul protocolului se va publica împreună cu decizia privind semnarea sa.


title: 2009/227/CE: Decizia Parlamentului European din 22 aprilie 2008 privind descărcarea de gestiune pentru execuția bugetului Agenției Europene pentru Securitatea Rețelelor Informatice și a Datelor aferent exercițiului financiar 2006

text:
               31.3.2009

               RO

               Jurnalul Oficial al Uniunii Europene

               L 88/217

         DECIZIA PARLAMENTULUI EUROPEAN
   din 22 aprilie 2008
   privind descărcarea de gestiune pentru execuția bugetului Agenției Europene pentru Securitatea Rețelelor Informatice și a Datelor aferent exercițiului financiar 2006
   (2009/227/CE)
   PARLAMENTUL EUROPEAN,
   având în vedere conturile anuale finale ale Agenției Europene pentru Securitatea Rețelelor Informatice și a Datelor pentru exercițiul financiar 2006 (1),
   având în vedere Raportul Curții de Conturi privind conturile anuale ale Agenției Europene pentru Securitatea Rețelelor Informatice și a Datelor pentru exercițiul financiar 2006, însoțit de răspunsurile agenției (2),
   având în vedere Recomandarea Consiliului din 12 februarie 2008 (5843/2008 – C6-0084/2008),
   având în vedere Tratatul CE, în special articolul 276,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene (3), în special articolul 185,
   având în vedere Regulamentul (CE) nr. 460/2004 al Parlamentului European și al Consiliului din 10 martie 2004 privind instituirea Agenției Europene pentru Securitatea Rețelelor Informatice și a Datelor (4), în special articolul 17,
   având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului (5), în special articolul 94,
   având în vedere articolul 71 și anexa V la Regulamentul său de procedură,
   având în vedere raportul Comisiei pentru control bugetar (A6-0119/2008),

               1.

               acordă directorului executiv al Agenției Europene pentru Securitatea Rețelelor Informatice și a Datelor descărcarea de gestiune pentru execuția bugetului agenției aferent exercițiului financiar 2006;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului executiv al Agenției Europene pentru Securitatea Rețelelor Informatice și a Datelor, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Preşedintele

         Hans-Gert PÖTTERING

            Secretarul general

         Harald RØMER

      (1)  JO C 261, 31.10.2007, p. 23.

      (2)  JO C 309, 19.12.2007, p. 1.

      (3)  JO L 248, 16.9.2002, p. 1.

      (4)  JO L 77, 13.3.2004, p. 1.

      (5)  JO L 357, 31.12.2002, p. 72.
    ---documentbreak---

               31.3.2009

               RO

               Jurnalul Oficial al Uniunii Europene

               L 88/218

         REZOLUŢIA PARLAMENTULUI EUROPEAN
   din 22 aprilie 2008
   conținând observațiile care fac parte integrantă din decizia privind descărcarea de gestiune pentru execuția bugetului Agenției Europene pentru Securitatea Rețelelor Informatice și a Datelor aferent exercițiului financiar 2006
   PARLAMENTUL EUROPEAN,
   având în vedere conturile anuale finale ale Agenției Europene pentru Securitatea Rețelelor Informatice și a Datelor pentru exercițiul financiar 2006 (1),
   având în vedere Raportul Curții de Conturi privind conturile anuale ale Agenției Europene pentru Securitatea Rețelelor Informatice și a Datelor pentru exercițiul financiar 2006, însoțit de răspunsurile agenției (2),
   având în vedere Recomandarea Consiliului din 12 februarie 2008 (5843/2008 – C6-0084/2008),
   având în vedere Tratatul CE, în special articolul 276,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene (3), în special articolul 185,
   având în vedere Regulamentul (CE) nr. 460/2004 al Parlamentului European și al Consiliului din 10 martie 2004 privind instituirea Agenției Europene pentru Securitatea Rețelelor Informatice și a Datelor (4), în special articolul 17,
   având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului (5), în special articolul 94,
   având în vedere articolul 71 și anexa V la Regulamentul său de procedură,
   având în vedere raportul Comisiei pentru control bugetar (A6-0119/2008),

               A.

               întrucât Curtea de Conturi a declarat că a obținut asigurări rezonabile cu privire la fiabilitatea conturilor anuale pentru exercițiul financiar 2006 și cu privire la legalitatea și regularitatea operațiunilor subiacente;

               B.

               întrucât, la 24 aprilie 2007, Parlamentul a acordat directorului executiv al Agenției Europene pentru Securitatea Rețelelor Informatice și a Datelor descărcarea de gestiune pentru execuția bugetului agenției aferent exercițiului financiar 2005 (6), iar în rezoluția sa care însoțea decizia de descărcare de gestiune, inter alia,

                           —

                           constata că executarea bugetului aferent exercițiului financiar 2005 a fost marcată de o rată scăzută de angajare (70 %) și o rată considerabilă a reportărilor (peste 40 % per total și aproape 80 % pentru cheltuielile operaționale), dar că această situație se datora parțial problemelor inerente perioadei de începere a activității agenției, precum și faptului că nu și-a început activitatea până în a doua jumătate a anului 2005;

                           —

                           constata că nu s-a introdus nicio gestionare pe activități deși regulamentul financiar al agenției prevede introducerea acesteia după modelul celei aplicate bugetului general în vederea îmbunătățirii monitorizării performanței,

   Observații generale referitoare la aspecte orizontale comune tuturor agențiilor UE și care prezintă relevanță pentru procedura de descărcare de gestiune a fiecărei agenții

               1.

               observă că bugetele celor 24 de agenții și ale celorlalte organisme descentralizate auditate de Curtea de Conturi totalizau 1 080,5 milioane EUR în 2006 [cel mai mare fiind cel al Agenției Europene pentru Reconstrucție, cu 271 milioane EUR, iar cel mai mic fiind cel al Colegiului European de Poliție (CEPOL), cu 5 milioane EUR];

               2.

               subliniază faptul că cercul organismelor externe ale UE care fac obiectul auditării și al descărcării de gestiune include în prezent nu numai agențiile tradiționale de reglementare, ci și agențiile executive instituite pentru a pune în aplicare programe specifice, iar în viitorul apropiat se va extinde astfel încât să cuprindă și întreprinderile comune instituite ca parteneriate de tip public-privat (inițiative tehnologice comune);

               3.

               observă, în ceea ce privește Parlamentul, că numărul de agenții care fac obiectul procedurii de descărcare de gestiune a evoluat după cum urmează: exercițiul financiar 2000: 8; 2001: 10; 2002: 11; 2003: 14; 2004: 14; 2005: 16; 2006: 20 de agenții de reglementare și 2 agenții executive (exceptând 2 agenții care sunt auditate de Curtea de Conturi, dar fac obiectul unui proces intern de descărcare de gestiune);

               4.

               conchide, așadar, că procesul de auditare/descărcare de gestiune a devenit greoi și disproporționat față de dimensiunea relativă a bugetelor agențiilor/organismelor descentralizate; încredințează comisiei sale competente sarcina de a efectua o revizuire cuprinzătoare a procesului de descărcare de gestiune în ceea ce privește agențiile și organismele descentralizate în vederea definirii unei abordări mai simple și mai raționale, ținându-se seama de numărul în continuă creștere al organismelor care vor necesita un raport separat de descărcare de gestiune în anii următori;

         Considerații de principiu

               5.

               solicită Comisiei să prezinte explicații clare, înainte de crearea unei noi agenții sau de reformarea unei agenții existente, cu privire la următoarele elemente: tipul agenției, obiectivele agenției, structura internă de conducere, produsele, serviciile, procedurile cheie, grupul țintă, clienții și părțile interesate de activitatea agenției, relația formală cu actorii externi, responsabilitatea bugetară, planificarea financiară și politica de personal și de recrutare a personalului;

               6.

               solicită ca fiecare agenție să fie guvernată în temeiul unui acord anual de performanță, care să fie formulat de agenție și de direcția generală competentă a Comisiei și care să conțină principalele obiective pentru anul următor, un cadru financiar și indicatori clari de măsurare a performanței;

               7.

               solicită auditarea periodică (și ad hoc) a performanței agențiilor de către Curtea de Conturi sau de către alt auditor independent; consideră că aceasta nu ar trebui să se limiteze la elementele tradiționale specifice gestiunii financiare și utilizării corespunzătoare a banilor publici, ci ar trebui să vizeze și eficiența și eficacitatea administrativă și să includă o evaluare a gestiunii financiare a fiecărei agenții;

               8.

               consideră că, în cazul agențiilor care își supraestimează în mod continuu nevoile bugetare, ar trebui aplicate reduceri tehnice în funcție de numărul de posturi vacante; este de părere că, pe termen lung, acest lucru va conduce la alocarea unor venituri mai mici pentru agenții și, prin urmare, și la costuri administrative mai reduse;

               9.

               constată că există o problemă serioasă generată de faptul că anumite agenții sunt criticate pentru că nu respectă normele privind achizițiile publice, regulamentul financiar, Statutul funcționarilor etc.; consideră că principalul motiv este că majoritatea reglementărilor și regulamentul financiar sunt destinate instituțiilor mai mari și că majoritatea agențiilor mici nu dispun de masa critică pentru a putea respecta aceste cerințe de reglementare; solicită, prin urmare, Comisiei să caute o soluție rapidă pentru sporirea eficacității, prin gruparea funcțiilor administrative ale mai multor agenții, pentru a se ajunge la această masă critică (luând în considerare schimbările necesare în reglementările de bază aplicabile agențiilor și independența lor bugetară) sau să elaboreze, de urgență, norme specifice pentru agenții (în special norme de aplicare pentru agenții) care să le permită să fie în deplină legalitate;

               10.

               insistă ca, la întocmirea proiectului preliminar de buget, Comisia să ia în considerare rezultatele execuției bugetului de către fiecare agenție în exercițiile anterioare, în special în exercițiul n-1, și să revizuiască în consecință bugetul solicitat de agenția respectivă; invită comisia parlamentară competentă să respecte respectiva revizuire și, dacă acest lucru nu este făcut de Comisie, să revizuiască bugetul în cauză pentru a-l aduce la un nivel realist, adaptat capacității de absorbție și de execuție al agenției în cauză;

               11.

               reamintește decizia sa privind descărcarea de gestiune pentru exercițiul financiar 2005, în care a invitat Comisia să prezinte, la fiecare cinci ani, un studiu privind valoarea adăugată a fiecărei agenții existente; invită toate instituțiile competente ca, în cazul unei evaluări negative a valorii adăugate a unei agenții, să ia măsurile care se impun, reformulând mandatul agenției respective sau închizând-o; constată că, în 2007, Comisia nu a realizat nicio evaluare; insistă ca, înainte de decizia de descărcare de gestiune privind bugetul 2007, Comisia să prezinte cel puțin cinci astfel de evaluări, începând cu agențiile cele mai vechi;

               12.

               este de părere că recomandările Curții de Conturi ar trebui să fie puse în practică în mod prompt, iar nivelul subvențiilor plătite agențiilor ar trebui să fie aliniat cu cerințele lor reale de numerar; consideră, de asemenea, că amendamentele la regulamentul financiar general ar trebui introduse în regulamentul financiar cadru al agențiilor și în diversele lor regulamente financiare specifice;

         Prezentarea datelor raportate

               13.

               constată că nu există o abordare tip în rândul agențiilor în ceea ce privește prezentarea activităților lor din timpul exercițiului financiar în cauză, a conturilor și rapoartelor lor privind gestiunea bugetară și financiară și în ceea ce privește întocmirea unei declarații de asigurare de către directorul agenției; observă că nu toate agențiile fac o distincție clară între (a) prezentarea către public a activității agenției și (b) prezentarea de rapoarte tehnice cu privire la gestiunea bugetară și financiară;

               14.

               observă că, chiar dacă instrucțiunile permanente ale Comisiei cu privire la elaborarea rapoartelor de activitate nu cer în mod expres agenției să întocmească o declarație de asigurare, numeroși directori au făcut-o totuși pentru exercițiul 2006, în unul dintre cazuri declarația cuprinzând o rezervă importantă;

               15.

               reamintește rezoluția sa din 12 aprilie 2005 (7) prin care invita directorii agențiilor să anexeze, pe viitor, la raportul lor anual de activitate, prezentat împreună cu informațiile financiare și de gestiune, o declarație de asigurare privind legalitatea și regularitatea operațiunilor, asemănătoare cu cea semnată de directorii generali ai Comisiei;

               16.

               solicită Comisiei să își modifice în mod corespunzător instrucțiunile permanente către agenții;

               17.

               propune, în plus, o colaborare între Comisie și agenții în vederea realizării unui model armonizat aplicabil tuturor agențiilor și organismelor descentralizate în care să se facă clar distincția între:

                           —

                           un raport anual destinat publicului general referitor la operațiunile, activitatea și realizările organismului;

                           —

                           situațiile financiare și un raport privind execuția bugetului;

                           —

                           un raport de activitate similar rapoartelor de activitate ale directorilor generali ai Comisiei;

                           —

                           o declarație de asigurare semnată de directorul organismului, însoțită de eventuale rezerve sau observații pe care acesta consideră oportun să le aducă la cunoștința autorității abilitate să acorde descărcarea de gestiune;

         Constatări generale ale Curții de Conturi

               18.

               ia act de constatarea Curții [Raportul anual, punctul 10.29 (8)] conform căreia plata subvențiilor acordate de Comisie de la bugetul Comunității nu se bazează pe estimări justificate în mod suficient ale necesarului de numerar al agențiilor și conform căreia, acest fapt, combinat cu volumul reportărilor, le determină să dețină solduri de numerar apreciabile; ia act în continuare, de recomandarea Curții potrivit căreia nivelul subvențiilor plătite agențiilor ar trebui să fie în conformitate cu necesarul lor real de numerar;

               19.

               observă că, la sfârșitul anului 2006, 14 agenții încă nu puseseră în aplicare sistemul contabil ABAC (Raportul anual, nota de subsol de la punctul 10.31);

               20.

               ia act de observația Curții (Raportul anual, punctul 1.25) cu privire la sumele tot mai mari plătite pentru concediul neluat care se înregistrează în unele agenții; subliniază faptul că Curtea de Conturi a formulat o declarație de asigurare cu rezerve în cazul a trei agenții [Centrul European pentru Dezvoltarea Formării Profesionale (Cedefop), CEPOL și Agenția Europeană a Căilor Ferate] pentru exercițiul financiar 2006 (2005: Cedefop, Autoritatea Europeană pentru Siguranța Alimentară, Agenția Europeană pentru Reconstrucție);

         Auditul intern

               21.

               reamintește faptul că, în conformitate cu articolul 185 alineatul (3) din regulamentul financiar, auditorul intern al Comisiei este și auditorul intern al agențiilor de reglementare care beneficiază de subvenții de la bugetul UE; subliniază faptul că auditorul intern raportează consiliului de administrație și directorului fiecărei agenții;

               22.

               atrage atenția asupra rezervei exprimate în raportul anual de activitate pentru 2006 al auditorului intern după cum urmează:
               „Auditorul intern al Comisiei nu este în măsură să își îndeplinească obligația ce îi revine în temeiul articolului 185 din regulamentul financiar ca auditor intern al organismelor comunitare din cauza lipsei de resurse umane.”;

               23.

               ia act, cu toate acestea, de observația auditorului intern în raportul său de activitate pentru 2006 conform căreia, începând din 2007, odată cu afectarea de personal suplimentar de către Comisie pentru Serviciul său de audit intern (Internal Audit Service – IAS), toate agențiile de reglementare funcționale urmează să facă anual obiectul unui audit intern;

               24.

               ia act de numărul tot mai mare de agenții de reglementare și executive și de întreprinderi comune care trebuie auditate de IAS în temeiul articolului 185 din regulamentul financiar; solicită Comisiei să informeze comisia parlamentară competentă dacă personalul pus la dispoziția IAS va fi suficient pentru realizarea unui audit anual al tuturor acestor organisme în anii următori;

               25.

               observă că, prin articolul 72 alineatul (5) din Regulamentul (CE, Euratom) nr. 2343/2002, fiecărei agenții i se cere să prezinte anual autorității abilitate să acorde descărcarea de gestiune și Comisiei un raport întocmit de directorul său în care să se enumere numărul și tipul auditurilor interne efectuate de auditorul intern, recomandările făcute și acțiunile întreprinse în urma acestor recomandări; solicită agențiilor să precizeze dacă se face acest lucru și, dacă da, în ce mod;

               26.

               ia act, în aceea ce privește capacitățile de audit intern, în special în ceea ce privește agențiile mai mici, de o propunere a auditorului intern adresată comisiei competente a Parlamentului la 14 septembrie 2006, potrivit căreia agențiile mai mici ar trebui să fie autorizate să angajeze servicii de audit intern din sectorul privat;

         Evaluarea agențiilor

               27.

               reamintește declarația comună a Parlamentului, Consiliului și Comisiei (9) negociată la conciliere înainte de Consiliul ECOFIN privind bugetul din 13 iulie 2007 în care se solicita (i) o listă a agențiilor pe care Comisia intenționează să le evalueze și (ii) o listă a agențiilor deja evaluate, însoțită de un rezumat al principalelor constatări;

      Proceduri disciplinare

               28.

               observă că, datorită dimensiunii lor, agențiile întâmpină dificultăți în constituirea unor comisii disciplinare alcătuite din personal încadrat în gradul corespunzător și că Oficiul disciplinar și de anchetă al Comisiei (Investigation and Disciplinary Office – IDOC) nu are competențe în cazul agențiilor; invită agențiile să aibă în vedere constituirea unei comisii disciplinare interagenții;

         Proiectul de acord interinstituțional

               29.

               reamintește proiectul de acord interinstituțional privind cadrul de funcționare al agențiilor europene de reglementare prezentat de Comisie [COM(2005) 59], prin care se intenționa instituirea unui cadru orizontal pentru crearea, structura, funcționarea, evaluarea și controlul agențiilor europene de reglementare; observă că proiectul reprezintă o inițiativă utilă în efortul de a raționaliza crearea și funcționarea agențiilor; ia act de declarația din raportul de sinteză pe 2006 al Comisiei [punctul 3.1, COM(2007) 274] conform căreia, deși negocierile au stagnat după publicarea proiectului de acord, discuțiile pe fond au fost relansate în cadrul Consiliului la sfârșitul anului 2006; regretă că nu s-au putut înregistra mai multe progrese în vederea adoptării acelui proiect;

               30.

               salută, prin urmare, angajamentul Comisiei de a prezenta o comunicare privind viitorul agențiilor de reglementare în cursul exercițiului 2008;

         Agențiile finanțate din surse proprii

               31.

               reamintește faptul că pentru cele două agenții care se finanțează din surse proprii, descărcarea de gestiune este acordată directorului de către consiliul de administrație; observă că ambele agenții au acumulat surplusuri semnificative din venitul provenit din taxe reportat din cifrele din anii precedenți:

                           —

                           Oficiul pentru Armonizare în cadrul Pieței Interne – numerar și echivalent de numerar: 281 milioane EUR (10);

                           —

                           Oficiul Comunitar pentru Soiuri de Plante – numerar și echivalent de numerar: 18 milioane EUR (11);

         Observații specifice

               32.

               ia act de observația Curții din raportul pe 2006 conform căreia execuția bugetului agenției aferent exercițiului financiar 2006 a arătat o rată de utilizare a creditelor de angajament de 90 % și a creditelor de plată de 76 % cu o concentrare a tranzacțiilor în ultimul trimestru al exercițiului; în plus, deficiențele din procedurile de elaborare a bugetului au condus la un număr mare de transferuri bugetare și, prin urmare, principiul bugetar al specificității nu a fost respectat cu strictețe;

               33.

               își exprimă îngrijorarea cu privire la observația Curții conform căreia programul informatic de contabilitate generală utilizat de agenție face posibilă modificarea intrărilor fără a lăsa o pistă de audit și conform căreia agenția nu a instituit un sistem de înregistrare a facturilor care să garanteze acuratețea informațiilor financiare din conturile finale;

               34.

               atrage atenția cu privire la constatările Curții conform cărora:

                           —

                           procedurile de control intern prevăzute în regulamentul financiar pentru asigurarea transparenței și a bunei gestiuni financiare nu au fost încă toate bine justificate cu documente;

                           —

                           consiliul de administrație nu a adoptat oficial standarde de control intern și nici un cod de etică profesională;

                           —

                           lipseau instrucțiunile scrise pentru arhivarea documentelor justificative privind tranzacțiile;

                           —

                           nu a fost instituit un grup pentru neregulile financiare;

               35.

               ia act de răspunsul agenției conform căruia, dat fiind faptul că 2006 a fost primul an întreg de funcționare, agenția și-a intensificat activitățile în cea de-a doua jumătate a anului, ceea ce a condus la concentrarea a numeroase tranzacții în ultimul trimestru; în plus, funcția de responsabil cu bugetul a rămas neocupată mai mult de cinci luni în 2006, ceea ce a afectat abilitatea agenției de a optimiza planificarea și de a minimiza transferurile pentru acest an;

               36.

               constată, din contul de rezultate al agenției, că în 2006 veniturile sale totale din exploatare s-au ridicat la 5,48 milioane EUR cu un total al cheltuielilor de 5,95 milioane EUR, ceea ce a condus la un rezultat economic (deficit) de 460 000 EUR pentru anul respectiv;

               37.

               constată că contul de rezultate include o prefinanțare de 1,1 milioane EUR, care încă mai este deschisă și urma să fie restituită de agenție Comisiei în 2007;

               38.

               subliniază faptul că raportul anual de activitate al agenției conține, în conformitate cu articolul 40 din Regulamentul (CE, Euratom) nr. 2343/2002, o declarație de asigurare cu rezerve formulată de ordonatorul de credite;

               39.

               este la curent cu o evaluare a agenției efectuată în numele Comisiei în 2007 de evaluatori externi, evaluare care a concluzionat următoarele:

                           —

                           realizările agenției au fost insuficiente pentru a genera valoarea adăugată și impactul dorite inițial;

                           —

                           mărimea consiliului de administrație și competențele sale extinse asupra agenției au îngreunat guvernarea;

                           —

                           personalul operațional nu atinge numărul necesar pentru a fi eficient;

               40.

               ia act de și respinge propunerea Comisiei [COM(2007) 699] de a transfera responsabilitățile agenției unei noi autorități europene de reglementare a pieței comunicațiilor electronice, a cărei misiune, începând cu 2010, ar include:

                           —

                           să se asigure că cele 27 de autorități naționale de reglementare lucrează ca o echipă eficientă pe baza unor principii directoare comune;

                           —

                           să emită avize și să ofere asistență la pregătirea măsurilor Comisiei privind piața unică în sectorul telecomunicațiilor;

                           —

                           să abordeze problemele legate de securitatea rețelelor și a informațiilor.

      (1)  JO C 261, 31.10.2007, p. 23.

      (2)  JO C 309, 19.12.2007, p. 1.

      (3)  JO L 248, 16.9.2002, p. 1.

      (4)  JO L 77, 13.3.2004, p. 1.

      (5)  JO L 357, 31.12.2002, p. 72.

      (6)  JO L 187, 15.7.2008, p. 176.

      (7)  Toate rezoluțiile privind agențiile au fost publicate în JO L 196, 27.7.2005.

      (8)  JO C 273, 15.11.2007, p. 1.

      (9)  Documentul Consiliului DS 605/1/07 Rev 1.

      (10)  Sursa: Raportul privind conturile anuale ale Oficiului pentru Armonizare în cadrul Pieței Interne pentru exercițiul financiar 2006, însoțit de răspunsurile oficiului (JO C 309, 19.12.2007, p. 141).

      (11)  Sursa: Raportul privind conturile anuale ale Oficiului Comunitar pentru Soiuri de Plante pentru exercițiul financiar 2006, însoțit de răspunsurile oficiului (JO C 309, 19.12.2007, p. 135).


title: 2010/293/: Decizia Comisiei din 20 mai 2010 privind încheierea unui acord de punere în aplicare între Comisia Europeană și Guvernul Statelor Unite ale Americii pentru activități de cooperare în domeniul cercetării în materie de securitate internă/civilă

text:
               21.5.2010

               RO

               Jurnalul Oficial al Uniunii Europene

               L 125/53

         DECIZIA COMISIEI
   din 20 mai 2010
   privind încheierea unui acord de punere în aplicare între Comisia Europeană și Guvernul Statelor Unite ale Americii pentru activități de cooperare în domeniul cercetării în materie de securitate internă/civilă
   (2010/293/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Acordul de cooperare științifică și tehnologică între Comunitatea Europeană și Guvernul Statelor Unite ale Americii (1), în special articolul 5 litera (b) al doilea paragraf,
   întrucât:

               (1)

               Acordul de cooperare științifică și tehnologică între Comunitatea Europeană și Guvernul Statelor Unite ale Americii (denumit în continuare „acordul”) a fost aprobat prin Decizia 98/591/CE a Consiliului (2) și a intrat în vigoare la 14 octombrie 1998. El poate fi prelungit pentru perioade de cinci ani (3) și a fost extins și modificat la 14 octombrie 2008 (4).

               (2)

               Cooperarea transatlantică în domeniul cercetării în materie de securitate internă/civilă este de dorit și reciproc avantajoasă.

               (3)

               Conform consensului care s-a degajat în urma discuțiilor exploratorii, un acord de punere în aplicare ar constitui un mecanism de simplificare a activităților tehnice și științifice comune.

               (4)

               Între Comisie și Guvernul Statelor Unite ale Americii a fost instituit cu succes un acord de punere în aplicare privind activitățile de cooperare în domeniul interdisciplinar al cercetării în materie de securitate internă/civilă (denumit în continuare „acordul de punere în aplicare”).

               (5)

               Acordul de punere în aplicare nu are implicații financiare directe. Proiectele comune vor solicita finanțare prin intermediul măsurilor obișnuite de CDT și de sprijin prevăzute de programele de cercetare relevante ale celui de al șaptelea Program-cadru al Comunității Europene pentru activități de cercetare, de dezvoltare tehnologică și demonstrative (2007-2013) (5). Conform acordului, doar partenerii europeni vor putea beneficia de finanțare din partea Uniunii Europene.

               (6)

               Acordul de punere în aplicare ar trebui să fie aprobat,

         ADOPTĂ PREZENTA DECIZIE:
   Articolul 1
   Se aprobă acordul de punere în aplicare între Comisia Europeană și Guvernul Statelor Unite ale Americii pentru activități de cooperare în domeniul cercetării în materie de securitate internă/civilă.
   Textul acordului de punere în aplicare se anexează la prezenta decizie.
   Articolul 2
   Comisarul responsabil de DG Întreprinderi și Industrie este autorizat să semneze acordul de punere în aplicare în numele Comisiei.
   Articolul 3
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Bruxelles, 20 mai 2010.

            Pentru Comisie, pentru președinte

         Antonio TAJANI

            Vicepreședinte

      (1)  JO L 284, 22.10.1998, p. 37.

      (2)  JO L 284, 22.10.1998, p. 35.

      (3)  JO L 335, 11.11.2004, p. 7.

      (4)  Prin intermediul unui schimb de note verbale efectuat între Consiliul UE, la data de 15 mai 2009 (nr. de referință SGS9/06298), și Guvernul Statelor Unite, Departamentul de Stat, la data de 6 iulie 2009.

      (5)  JO L 412, 30.12.2006, p. 1.
    ---documentbreak---

               21.5.2010

               RO

               Jurnalul Oficial al Uniunii Europene

               L 125/54

         ACORD DE PUNERE ÎN APLICARE
   între Comisia Europeană și Guvernul Statelor Unite ale Americii pentru activități de cooperare în domeniul cercetării în materie de securitate internă/civilă
   În conformitate cu Acordul de cooperare științifică și tehnologică între Guvernul Statelor Unite ale Americii și Comunitatea Europeană, semnat la Washington la data de 5 decembrie 1997, astfel cum a fost extins și modificat (prin intermediul unui schimb de note verbale efectuat între Consiliul UE, la data de 15 mai 2009, și Guvernul Statelor Unite, Departamentul de Stat, la data de 6 iulie 2009), denumit în continuare „acordul”, între Comisia Europeană (CE) și Statele Unite ale Americii (Statele Unite), denumite în continuare „părțile”, se instituie un acord de punere în aplicare privind activitățile de cooperare în domeniul interdisciplinar al cercetării în materie de securitate internă/civilă. Activitățile de cooperare sunt supuse dispozițiilor acordului. Scopul prezentului acord de punere în aplicare este de a încuraja, dezvolta și facilita astfel de activități între părți, pe baza beneficiului mutual câștigat în urma unui echilibru global al avantajelor, al oportunităților reciproce de a participa la activități de cooperare și al unui tratament loial și echitabil. Prezentul acord de punere în aplicare nu are drept scop crearea de obligații juridice cu caracter obligatoriu.
   1.   Activitățile de cooperare

   Părțile pot întreprinde și facilita activități de cooperare în toate domeniile științifice și tehnologice referitoare la sectorul securității interne/civile, astfel cum este stabilit în cel de-al șaptelea Program-cadru al Comunității Europene pentru activități de cercetare, de dezvoltare tehnologică și demonstrative (2007-2013), tema 10 „Securitatea” (și programele de monitorizare relevante), pe de o parte, și în prioritățile Departamentului de Securitate Internă (Department of Homeland Security), pe de altă parte.
   Activitățile de cooperare pot include, în special, următoarele domenii ale cercetării în materie de securitate internă/civilă:

               1.1.

               securitatea cetățenilor (de exemplu, protecția împotriva amenințărilor naturale și provocate de om, prevenirea producției de droguri ilicite), inclusiv gestionarea crizelor și a situațiilor de urgență;

               1.2.

               securitatea și rezistența infrastructurilor esențiale, a resurselor-cheie, a agriculturii, a serviciilor publice, a comunicațiilor și a serviciilor financiare;

               1.3.

               interacțiunea dintre securitate și societate, inclusiv interfața om-tehnologie, cercetarea comportamentală, problemele legate de protecția vieții private și datele biometrice;

               1.4.

               securitatea controalelor și a trecerilor la frontiere, inclusiv frontierele terestre și maritime;

               1.5.

               optimizarea tehnologiilor existente și a interoperabilității lor;

               1.6.

               dezvoltarea tehnologiilor și a echipamentelor destinate utilizatorului final, pentru a acoperi lacunele existente și a răspunde cerințelor, precum cele din domeniul protecției civile și al serviciilor de intervenție de urgență;

               1.7.

               dezvoltarea și schimbul de cerințe, standarde, evaluări privind vulnerabilitatea, analize de interdependență, certificări, bune practici, orientări, programe de formare, rapoarte de încercare, date, programe informatice, echipamente și personal în domeniile vizate.

         2.   Natura activităților de cooperare

               2.1.

               Activitățile de cooperare pot include, printre altele, următoarele aspecte:

                           2.1.1.

                           oferirea de oportunități comparabile entităților din Uniunea Europeană și din Statele Unite ale Americii de a participa la domeniile vizate la punctul 1;

                           2.1.2.

                           schimbul de informații relevante în timp util, inclusiv privind viitoarele cereri de subvenții sau de propuneri ori privind anunțurile referitoare la oportunitățile menționate la punctul 2.1.1;

                           2.1.3.

                           activitățile de promovare, în cadrul respectivelor comunități de cercetare ale părților, a oportunităților oferite de prezentul acord de punere în aplicare, de exemplu, prin participarea periodică la analizele programelor efectuate de părți, la cererile de subvenții și anunțurile administrative de largă difuzare lansate în Statele Unite și la cererile de propuneri ale Uniunii Europene;

                           2.1.4.

                           acordarea unui acces comparabil la laboratoare, echipamente și materiale pentru a desfășura activități științifice și tehnologice, inclusiv activități de cercetare, dezvoltare, testare și evaluare, standardizare și certificare;

                           2.1.5.

                           sprijinirea cercetărilor comune, elaborarea conținuturilor și accesul la propuneri, completarea subvențiilor, contractelor și acordurilor existente, precum și finanțarea activităților tematice de cooperare pentru a obține un beneficiu reciproc și a crea o valoare adăugată.

         3.   Coordonarea

               3.1.

               Statele Unite și CE intenționează să coopereze îndeaproape la coordonarea activităților comune. Prin urmare, fiecare parte ar trebui să desemneze doi reprezentanți responsabili de coordonarea activităților (denumiți în continuare „grupul de coordonare”). Reprezentanții se pot întâlni oricând este necesar, în general o dată pe an. În general, reuniunile au loc alternativ în Uniunea Europeană și în Statele Unite ale Americii, partea care găzduiește reuniunea oferind sprijinul organizațional și administrativ.

               3.2.

               Dacă este necesar, fiecare parte poate desemna alți participanți la aceste reuniuni. Reuniunile ar trebui să fie coprezidate de subsecretarul pentru știință și tehnologie al Departamentului de Securitate Internă și de directorul responsabil de cercetare în domeniul securității din cadrul CE. Acestui grup de coordonare nu i se atribuie niciun statut oficial.

               3.3.

               Grupul de coordonare trebuie să supravegheze și să stimuleze activitățile de cooperare vizate de prezentul acord de punere în aplicare. El ar trebui să realizeze schimburi de informații cu privire la practicile, legile, reglementările și programele referitoare la cooperare realizate în temeiul prezentului acord de punere în aplicare. Ar trebui să planifice și să identifice obiective și oportunități pentru fiecare an succesiv, să propună activități ad hoc și să realizeze un bilanț al activităților efectuate, al nivelurilor de participare și al eforturilor similare depuse în cadrul fiecărui program al părților, în temeiul prezentului acord de punere în aplicare. Ar trebui să redacteze un raport periodic privind progresele înregistrate în ceea ce privește cooperarea.

         4.   Finanțarea

               4.1.

               Activitățile de cooperare efectuate în cadrul prezentului acord de punere în aplicare sunt subordonate existenței unor fonduri suficiente și sunt supuse legilor, reglementărilor, politicilor și programelor în vigoare ale fiecărei părți, precum și dispozițiilor acordului și celor ale prezentului acord de punere în aplicare. Prezentul acord de punere în aplicare nu creează obligații financiare

               4.2.

               Fiecare parte suportă cheltuielile pe care le presupune participarea sa la reuniunile grupului de coordonare. Cu toate acestea, costurile direct legate de reuniunile grupului de coordonare, diferite de cele pentru călătorie și cazare, sunt suportate de partea care găzduiește reuniunea, în lipsa unor dispoziții contrare.

               4.3.

               Fiecare parte este responsabilă de orice audit al acțiunilor pe care le-a desfășurat în cadrul activităților de cooperare, inclusiv activitățile propriilor participanți. Auditurile fiecărei părți ar trebui să fie conforme propriilor sale practici în acest domeniu.

         5.   Proprietatea intelectuală

   Atribuirea și protecția drepturilor de proprietate intelectuală au loc în conformitate cu dispozițiile anexei la acord.
   6.   Informațiile clasificate și echipamentele și materialele

               6.1.

               Informațiile clasificate schimbate sau elaborate de părți sunt marcate, gestionate și protejate în conformitate cu Acordul dintre Uniunea Europeană și Guvernul Statelor Unite ale Americii privind securitatea informațiilor clasificate din 30 aprilie 2007 și cu acordul său de punere în aplicare, precum și cu Acordul de securitate dintre Oficiul de Securitate al Secretariatului General al Consiliului Uniunii Europene și Direcția de Securitate a Comisiei Europene și Departamentul de Stat al Statelor Unite pentru protecția informațiilor clasificate schimbate între UE și Statele Unite.

               6.2.

               Fiecare parte desemnează o autoritate de securitate în calitate de punct de contact și de autoritate unică responsabilă de elaborarea procedurilor de reglementare a securității informațiilor clasificate vizate de prezentul acord de punere în aplicare.

               6.3.

               Informațiile, precum și echipamentele și materialele furnizate sau elaborate în temeiul prezentului acord de punere în aplicare sunt clasificate ca „SECRET” în Statele Unite sau „SECRET UE/EU SECRET” în UE.

         7.   Divulgarea neautorizată de informații

               7.1.

               Informațiile denumite „Controlled Unclassified Information” în Statele Unite și informațiile sensibile neclasificate în UE sunt informații sau, după caz, date preliminare sau predecizionale nedestinate a fi clasificate, dar cărora li se aplică limitări privind accesul și distribuția, precum și instrucțiuni de gestionare în conformitate cu respectivele legi, reglementări, politici sau orientări ale părților.

               7.2.

               După caz, informațiile furnizate sau elaborate în temeiul prezentului acord de punere în aplicare ar trebui să fie marcate pentru a se semnala caracterul lor sensibil în conformitate cu respectivele legi, reglementări, politici sau orientări ale părților.

               7.3.

               În Statele Unite, informațiile denumite „Controlled Unclassified Information” includ, printre altele, informațiile marcate cu denumirile „Sensitive Security Information”, „For Official Use Only”, „Law Enforcement Sensitive Information”, „Protected Critical Infrastructure Information” și „Sensitive But Unclassified” (SBU) și pot include informațiile economice confidențiale (Business Confidential Information). În cazul Comisiei Europene, informațiile sensibile neclasificate poartă un marcaj aprobat oficial de către Direcția de Securitate a Comisiei Europene.

               7.4.

               Informațiile denumite „Controlled Unclassified Information” în Statele Unite și informațiile sensibile neclasificate în UE, furnizate în temeiul prezentului acord de punere în aplicare:

                           7.4.1.

                           sunt marcate în mod adecvat pentru a se pune în evidență caracterul lor sensibil;

                           7.4.2.

                           nu sunt utilizate în alte scopuri decât cele descrise în prezentul acord de punere în aplicare; și

                           7.4.3.

                           nu sunt comunicate unor părți terțe fără acordul prealabil al părții expeditoare sau al părții care se află la originea informațiilor.

               7.5.

               În conformitate cu respectivele lor legi și reglementări, părțile iau toate măsurile necesare aflate la dispoziția lor pentru a proteja informațiile neclasificate necesitând limitări privind accesul și distribuția de o divulgare neautorizată.

               7.6.

               Părțile pot stabili măsuri de securitate precise în ceea ce privește marcajul, stocarea, gestionarea și protecția informațiilor neclasificate controlate.

         8.   Soluționarea litigiilor

               8.1.

               Litigiile privind proprietatea intelectuală sunt soluționate astfel cum se prevede în anexa la acord.

               8.2.

               Cu excepția litigiilor privind proprietatea intelectuală, toate chestiunile și toate litigiile care rezultă din prezentul acord de punere în aplicare sau sunt legate de acesta sunt soluționate de comun acord între părți, în conformitate cu dispozițiile acordului, inclusiv articolul 12.

         9.   Durata

   Prezentul acord de punere în aplicare poate intra în vigoare în momentul semnării sale de către părți. El rămâne aplicabil atât timp cât acordul rămâne în vigoare sau până în momentul în care una dintre părți pune capăt participării sale la prezentul acord. Dacă o parte intenționează să pună capăt participării sale la prezentul acord, ea ar trebui să ofere celeilalte părți un preaviz de 90 de zile cu privire la intenția sa. Protecția informațiilor clasificate și prevenirea oricărei divulgări neautorizate de informații trebuie să continue, în conformitate cu dispozițiile acordului și cu cele ale acordului din 2007 privind securitatea informațiilor clasificate, independent de întreruperea sau de expirarea prezentului acord de punere în aplicare sau a acordului. Prezentul acord de punere în aplicare poate fi modificat sau extins prin acordul scris al ambelor părți.

      Semnat la […], în data de […] 2010.

         PENTRU GUVERNUL STATELOR UNITE ALE AMERICII

         PENTRU COMISIA EUROPEANĂ ÎN NUMELE UNIUNII EUROPENE